title: Decizia (UE) 2017/124 a Comisiei din 24 ianuarie 2017 de modificare a anexei la Acordul monetar dintre Uniunea Europeană și Statul Cetății Vaticanului

text:
                  25.1.2017

                  RO

                  Jurnalul Oficial al Uniunii Europene

                  L 19/64

            DECIZIA (UE) 2017/124 A COMISIEI
      din 24 ianuarie 2017
      de modificare a anexei la Acordul monetar dintre Uniunea Europeană și Statul Cetății Vaticanului
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Acordul monetar din 17 decembrie 2009 dintre Uniunea Europeană și Statul Cetății Vaticanului, în special articolul 8 alineatul (3),
      întrucât:

                  (1)

                  Articolul 8 alineatul (1) din Acordul monetar dintre Uniunea Europeană și Statul Cetății Vaticanului (denumit în continuare „acordul monetar”) impune Statului Cetății Vaticanului obligația de a implementa actele juridice și normele Uniunii privind bancnotele și monedele euro, prevenirea spălării banilor, prevenirea fraudei și a contrafacerii mijloacelor de plată în numerar și fără numerar, a medaliilor și jetoanelor, precum și cerințele de raportare statistică. Actele și normele respective sunt enumerate în anexa la acordul monetar.

                  (2)

                  Comisia trebuie să modifice anual anexa la acordul monetar pentru a lua în considerare noile acte juridice și norme relevante ale Uniunii, precum și modificările celor existente.

                  (3)

                  Au fost adoptate și trebuie să fie adăugate în anexă câteva noi acte juridice și norme relevante ale Uniunii, precum și câteva modificări ale actelor juridice existente.

                  (4)

                  Prin urmare, anexa la acordul monetar ar trebui să fie modificată în consecință,

            ADOPTĂ PREZENTA DECIZIE:
      Articolul 1
      Anexa la Acordul monetar dintre Uniunea Europeană și Statul Cetății Vaticanului se înlocuiește cu textul anexei la prezenta decizie.
      Articolul 2
      Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.

         Adoptată la Bruxelles, 24 ianuarie 2017.

               Pentru Comisie

               Președintele

            Jean-Claude JUNCKER

         ANEXĂ

               „ANEXĂ

                           DISPOZIȚII JURIDICE CARE TREBUIE IMPLEMENTATE

                           TERMEN DE IMPLEMENTARE

                           Prevenirea spălării banilor

                           1

                              Directiva 2005/60/CE a Parlamentului European și a Consiliului din 26 octombrie 2005 privind prevenirea utilizării sistemului financiar în scopul spălării banilor și finanțării terorismului (JO L 309, 25.11.2005, p. 15) (*1)

                           31 decembrie 2010

                           Modificată prin:

                           2

                           Directiva 2008/20/CE a Parlamentului European și a Consiliului din 11 martie 2008 de modificare a Directivei 2005/60/CE privind prevenirea utilizării sistemului financiar în scopul spălării banilor și al finanțării terorismului, în ceea ce privește competențele de executare conferite Comisiei (JO L 76, 19.3.2008, p. 46).

                           Completată prin:

                           3

                           Decizia-cadru 2001/500/JAI a Consiliului din 26 iunie 2001 privind spălarea banilor, identificarea, urmărirea, înghețarea, sechestrarea și confiscarea instrumentelor și produselor infracțiunii (JO L 182, 5.7.2001, p. 1).

                           4

                           Regulamentul (CE) nr. 1889/2005 al Parlamentului European și al Consiliului din 26 octombrie 2005 privind controlul numerarului la intrarea sau ieșirea din Comunitate (JO L 309, 25.11.2005, p. 9).

                           5

                           Directiva 2006/70/CE a Comisiei din 1 august 2006 de stabilire a măsurilor de punere în aplicare a Directivei 2005/60/CE a Parlamentului European și a Consiliului în ceea ce privește definiția «persoanelor expuse politic» și criteriile tehnice de aplicare a procedurilor simplificate de precauție privind clientela, precum și de exonerare pe motivul unei activități financiare desfășurate în mod ocazional sau la scară foarte limitată (JO L 214, 4.8.2006, p. 29) (*2).

                           6

                           Regulamentul (CE) nr. 1781/2006 al Parlamentului European și al Consiliului din 15 noiembrie 2006 cu privire la informațiile privind plătitorul care însoțesc transferurile de fonduri (JO L 345, 8.12.2006, p. 1).

                           7

                              Directiva 2014/42/UE a Parlamentului European și a Consiliului din 3 aprilie 2014 privind înghețarea și confiscarea instrumentelor și produselor infracțiunilor săvârșite în Uniunea Europeană (JO L 127, 29.4.2014, p. 39).

                           31 decembrie 2016 (2)

                           8

                              Regulamentul (UE) 2015/847 al Parlamentului European și al Consiliului din 20 mai 2015 privind informațiile care însoțesc transferurile de fonduri și de abrogare a Regulamentului (CE) nr. 1781/2006 (JO L 141, 5.6.2015, p. 1).

                           31 decembrie 2017 (3)

                           9

                              Directiva (UE) 2015/849 a Parlamentului European și a Consiliului din 20 mai 2015 privind prevenirea utilizării sistemului financiar în scopul spălării banilor sau finanțării terorismului, de modificare a Regulamentului (UE) nr. 648/2012 al Parlamentului European și al Consiliului și de abrogare a Directivei 2005/60/CE a Parlamentului European și a Consiliului și a Directivei 2006/70/CE a Comisiei (JO L 141, 5.6.2015, p. 73).

                           31 decembrie 2017 (3)

                           Prevenirea fraudei și a contrafacerii

                           10

                              Decizia-cadru 2001/413/JAI a Consiliului din 28 mai 2001 de combatere a fraudei și a falsificării mijloacelor de plată, altele decât numerarul (JO L 149, 2.6.2001, p. 1).

                           31 decembrie 2010

                           11

                              Regulamentul (CE) nr. 1338/2001 al Consiliului din 28 iunie 2001 de definire a măsurilor necesare protecției monedei euro împotriva falsificării (JO L 181, 4.7.2001, p. 6).

                           31 decembrie 2010

                           Modificat prin:

                           12

                           Regulamentul (CE) nr. 44/2009 al Consiliului din 18 decembrie 2008 de modificare a Regulamentului (CE) nr. 1338/2001 de definire a măsurilor necesare protecției monedei euro împotriva falsificării (JO L 17, 22.1.2009, p. 1).

                           13

                              Regulamentul (CE) nr. 2182/2004 al Consiliului din 6 decembrie 2004 privind medaliile și jetoanele similare monedelor euro (JO L 373, 21.12.2004, p. 1).

                           31 decembrie 2010

                           Modificat prin:

                           14

                           Regulamentul (CE) nr. 46/2009 al Consiliului din 18 decembrie 2008 de modificare a Regulamentului (CE) nr. 2182/2004 privind medaliile și jetoanele similare monedelor euro (JO L 17, 22.1.2009, p. 5).

                           15

                              Directiva 2014/62/UE a Parlamentului European și a Consiliului din 15 mai 2014 privind protecția prin măsuri de drept penal a monedei euro și a altor monede împotriva falsificării și de înlocuire a Deciziei-cadru 2000/383/JAI a Consiliului (JO L 151, 21.5.2014, p. 1).

                           31 decembrie 2016 (2)

                           Norme referitoare la bancnotele și monedele euro

                           16

                              Concluziile Consiliilor din 23 noiembrie 1998 și 5 noiembrie 2002 privind monedele de colecție

                           31 decembrie 2010

                           17

                              Concluziile Consiliului din 10 mai 1999 privind sistemul de management al calității pentru monedele euro

                           31 decembrie 2010

                           18

                              Comunicarea Comisiei din 22 octombrie 2001 privind protecția prin drepturi de autor a desenului feței comune a monedelor euro [C(2001) 600 final] (JO C 318, 13.11.2001, p. 3).

                           31 decembrie 2010

                           19

                              Orientarea BCE/2003/5 a Băncii Centrale Europene din 20 martie 2003 privind aplicarea unor măsuri pentru combaterea reproducerilor neconforme de bancnote euro, precum și schimbul și retragerea bancnotelor euro (JO L 78, 25.3.2003, p. 20).

                           31 decembrie 2010

                           Modificată prin:

                           20

                           Orientarea BCE/2013/11 a Băncii Centrale Europene din 19 aprilie 2013 de modificare a Orientării BCE/2003/5 privind aplicarea unor măsuri pentru combaterea reproducerilor neconforme de bancnote euro, precum și schimbul și retragerea bancnotelor euro (JO L 118, 30.4.2013, p. 43).

                           31 decembrie 2014 (1)

                           21

                              Decizia BCE/2010/14 a Băncii Centrale Europene din 16 septembrie 2010 privind verificarea autenticității și a calității și repunerea în circulație a bancnotelor euro (JO L 267, 9.10.2010, p. 1).

                           31 decembrie 2012

                           Modificată prin:

                           22

                           Decizia BCE/2012/19 a Băncii Centrale Europene din 7 septembrie 2012(JO L 253, 20.9.2012, p. 19).

                           31 decembrie 2013 (1)

                           23

                              Regulamentul (UE) nr. 1210/2010 al Parlamentului European și al Consiliului din 15 decembrie 2010 privind autentificarea monedelor euro și procesarea monedelor euro improprii circulației (JO L 339, 22.12.2010, p. 1).

                           31 decembrie 2012

                           24

                              Regulamentul (UE) nr. 651/2012 al Parlamentului European și al Consiliului din 4 iulie 2012 privind emiterea de monede euro (JO L 201, 27.7.2012, p. 135).

                           31 decembrie 2013 (1)

                           25

                              Decizia BCE/2013/10 a Băncii Centrale Europene din 19 aprilie 2013 privind cupiurile, specificațiile, reproducerea, preschimbarea și retragerea bancnotelor euro (JO L 118, 30.4.2013, p. 37).

                           31 decembrie 2014 (1)

                           26

                              Regulamentul (UE) nr. 729/2014 al Consiliului din 24 iunie 2014 privind valorile nominale și specificațiile tehnice ale monedelor euro ce urmează să intre în circulație (JO L 194, 2.7.2014, p. 1).

                           31 decembrie 2013 (2)

                  Secțiunea din anexa la acordul monetar în conformitate cu acordul ad-hoc al comitetului mixt privind o cerere din partea Sfântului Scaun și a Statului Cetății Vaticanului privind includerea normelor relevante aplicabile entităților care desfășoară activități financiare cu titlu profesional

                           PĂRȚILE RELEVANTE ALE URMĂTOARELOR INSTRUMENTE JURIDICE

                           TERMEN DE IMPLEMENTARE

                           27

                              Directiva 86/635/CEE a Consiliului din 8 decembrie 1986 privind conturile anuale și conturile consolidate ale băncilor și ale altor instituții financiare (JO L 372, 31.12.1986, p. 1).

                           31 decembrie 2016 (2)

                           Modificată prin:

                           28

                           Directiva 2001/65/CE a Parlamentului European și a Consiliului din 27 septembrie 2001 (JO L 283, 27.10.2001, p. 28).

                           29

                           Directiva 2003/51/CE a Parlamentului European și a Consiliului din 18 iunie 2003 (JO L 178, 17.7.2003, p. 16).

                           30

                           Directiva 2006/46/CE a Parlamentului European și a Consiliului din 14 iunie 2006 (JO L 224, 16.8.2006, p. 1).

                           31

                              Directiva 2013/36/UE a Parlamentului European și a Consiliului din 26 iunie 2013 cu privire la accesul la activitatea instituțiilor de credit și supravegherea prudențială a instituțiilor de credit și a firmelor de investiții, de modificare a Directivei 2002/87/CE și de abrogare a Directivelor 2006/48/CE și 2006/49/CE (JO L 176, 27.6.2013, p. 338).

                           31 decembrie 2017 (2)

                           32

                              Regulamentul (UE) nr. 575/2013 al Parlamentului European și al Consiliului din 26 iunie 2013 privind cerințele prudențiale pentru instituțiile de credit și firmele de investiții și de modificare a Regulamentului (UE) nr. 648/2012 (JO L 176, 27.6.2013, p. 1).

                           31 decembrie 2017 (2)

                           Modificat prin:

                           33

                           Regulamentul delegat (UE) 2015/62 al Comisiei din 10 octombrie 2014 de modificare a Regulamentului (UE) nr. 575/2013 al Parlamentului European și al Consiliului în ceea ce privește indicatorul efectului de levier (JO L 11, 17.1.2015, p. 37).

                           31 decembrie 2017 (3)

                           Completat prin:

                           34

                           Regulamentul delegat (UE) nr. 241/2014 al Comisiei din 7 ianuarie 2014 de completare a Regulamentului (UE) nr. 575/2013 al Parlamentului European și al Consiliului cu privire la standardele tehnice de reglementare pentru cerințele de fonduri proprii în cazul instituțiilor (JO L 74, 14.3.2014, p. 8).

                           31 decembrie 2017 (3)

                           Modificat prin:

                           35

                           Regulamentul delegat (UE) 2015/923 al Comisiei din 11 martie 2015 de modificare a Regulamentului delegat (UE) nr. 241/2014 de completare a Regulamentului (UE) nr. 575/2013 al Parlamentului European și al Consiliului cu privire la standardele tehnice de reglementare pentru cerințele de fonduri proprii în cazul instituțiilor (JO L 150, 17.6.2015, p. 1).

                           31 decembrie 2017 (3)

                           36

                           Regulamentul delegat (UE) 2015/61 al Comisiei din 10 octombrie 2014 de completare a Regulamentului (UE) nr. 575/2013 al Parlamentului European și al Consiliului în ceea ce privește cerința de acoperire a necesarului de lichiditate pentru instituțiile de credit (JO L 11, 17.1.2015, p. 1).

                           31 decembrie 2017 (3)

                           37

                              Regulamentul (UE) nr. 596/2014 al Parlamentului European și al Consiliului din 16 aprilie 2014 privind abuzul de piață (regulamentul privind abuzul de piață) și de abrogare a Directivei 2003/6/CE a Parlamentului European și a Consiliului și a Directivelor 2003/124/CE, 2003/125/CE și 2004/72/CE ale Comisiei (JO L 173, 12.6.2014, p. 1).

                           30 septembrie 2018 (4)

                           Completat prin:

                           38

                           Directiva de punere în aplicare (UE) 2015/2392 a Comisiei din 17 decembrie 2015 privind Regulamentul (UE) nr. 596/2014 al Parlamentului European și al Consiliului în ceea ce privește raportarea către autoritățile competente a încălcărilor efective sau potențiale ale acestui regulament (JO L 332, 18.12.2015, p. 126).

                           30 septembrie 2018 (4)

                           39

                           Regulamentul de punere în aplicare (UE) 2016/347 al Comisiei din 10 martie 2016 de stabilire a standardelor tehnice de punere în aplicare cu privire la formatul exact al listelor persoanelor care au acces la informații privilegiate și pentru actualizarea listelor persoanelor care au acces la informații privilegiate în conformitate cu Regulamentul (UE) nr. 596/2014 al Parlamentului European și al Consiliului (JO L 65, 11.3.2016, p. 49).

                           30 septembrie 2018 (4)

                           40

                           Regulamentul de punere în aplicare (UE) 2016/378 al Comisiei din 11 martie 2016 de stabilire a standardelor tehnice de punere în aplicare cu privire la momentul, formatul și modelul pentru transmiterea notificărilor către autoritățile competente în conformitate cu Regulamentul (UE) nr. 596/2014 al Parlamentului European și al Consiliului (JO L 72, 17.3.2016, p. 1).

                           30 septembrie 2018 (4)

                           41

                           Regulamentul delegat (UE) 2016/522 al Comisiei din 17 decembrie 2015 de completare a Regulamentului (UE) nr. 596/2014 al Parlamentului European și al Consiliului în ceea ce privește o derogare aplicabilă anumitor organisme publice și băncilor centrale din țări terțe, indicatorii de manipulare a pieței, pragurile de publicare, autoritatea competentă pentru notificările amânărilor, permisiunea de tranzacționare în perioadele închise și tipurile de tranzacții efectuate de personalul de conducere care trebuie notificate (JO L 88, 5.4.2016, p. 1).

                           30 septembrie 2018 (4)

                           42

                           Regulamentul de punere în aplicare (UE) 2016/523 al Comisiei din 10 martie 2016 de stabilire a standardelor tehnice de punere în aplicare referitoare la formatul și modelul pentru notificarea și publicarea tranzacțiilor efectuate de personalul de conducere în conformitate cu Regulamentul (UE) nr. 596/2014 al Parlamentului European și al Consiliului (JO L 88, 5.4.2016, p. 19).

                           30 septembrie 2018 (4)

                           43

                              Directiva 2014/57/UE a Parlamentului European și a Consiliului din 16 aprilie 2014 privind sancțiunile penale pentru abuzul de piață (directiva privind abuzul de piață) (JO L 173, 12.6.2014, p. 179).

                           30 septembrie 2018 (4)

                           Legislația privind colectarea de informații statistice

                           44

                              Orientarea BCE/2013/24 a Băncii Centrale Europene din 25 iulie 2013 privind cerințele de raportare statistică ale Băncii Centrale Europene în domeniul conturilor financiare trimestriale (JO L 2, 7.1.2014, p. 34).

                           31 decembrie 2016 (2)

                           Modificată prin:

                           45

                           Orientarea (UE) 2016/66 a Băncii Centrale Europene din 26 noiembrie 2015 de modificare a Orientării BCE/2013/24 privind cerințele de raportare statistică ale Băncii Centrale Europene în domeniul conturilor financiare trimestriale (BCE/2015/40) (JO L 14, 21.1.2016, p. 36).

                           31 martie 2017 (4)

                           46

                              Regulamentul (UE) nr. 1071/2013 al Băncii Centrale Europene din 24 septembrie 2013 privind bilanțul sectorului instituții financiare monetare (BCE/2013/33) (JO L 297, 7.11.2013, p. 1).

                           31 decembrie 2016 (2)

                           Modificat prin:

                           47

                           Regulamentul (UE) nr. 1375/2014 al Băncii Centrale Europene din 10 decembrie 2014 de modificare a Regulamentului (UE) nr. 1071/2013 privind bilanțul sectorului instituții financiare monetare (BCE/2013/33) (BCE/2014/51) (JO L 366, 20.12.2014, p. 77).

                           48

                              Regulamentul (UE) nr. 1072/2013 al Băncii Centrale Europene din 24 septembrie 2013 privind statisticile referitoare la ratele dobânzii practicate de instituțiile financiare monetare (BCE/2013/34) (JO L 297, 7.11.2013, p. 51).

                           31 decembrie 2016 (2)

                           Modificat prin:

                           49

                           Regulamentul (UE) nr. 756/2014 al Băncii Centrale Europene din 8 iulie 2014 de modificare a Regulamentului (UE) nr. 1072/2013 (BCE/2013/34) privind statisticile referitoare la ratele dobânzii practicate de instituțiile financiare monetare (BCE/2014/30) (JO L 205, 12.7.2014, p. 14).

                           50

                              Orientarea BCE/2014/15 a Băncii Centrale Europene din 4 aprilie 2014 privind statisticile monetare și financiare (JO L 340, 26.11.2014, p. 1).

                           31 decembrie 2016 (2)

                           Modificată prin:

                           51

                           Orientarea BCE/2014/43 a Băncii Centrale Europene din 6 noiembrie 2014 de modificare a Orientării BCE/2014/15 privind statisticile monetare și financiare (JO L 93, 9.4.2015, p. 82).

                           52

                           Orientarea (UE) 2016/450 a Băncii Centrale Europene din 4 decembrie 2015 de modificare a Orientării BCE/2014/15 privind statisticile monetare și financiare (BCE/2015/44) (JO L 86, 1.4.2016, p. 42).

                           31 martie 2017 (4)

            (1)  Aceste termene au fost stabilite de comun acord în cadrul Comitetului mixt din 2013.

            (2)  Aceste termene au fost stabilite de comun acord în cadrul Comitetului mixt din 2014.

            (3)  Aceste termene au fost stabilite de comun acord în cadrul Comitetului mixt din 2015.

            (4)  Aceste termene au fost stabilite de comun acord în cadrul Comitetului mixt din 2016.

            (*1)  Directiva 2005/60/CE a fost abrogată prin Directiva (UE) 2015/849, dar rămâne în anexă până la termenul stabilit pentru transpunerea Directivei (UE) 2015/849.

            (*2)  Directiva 2006/70/CE a Comisiei a fost abrogată prin Directiva (UE) 2015/849, dar rămâne în anexă până la termenul stabilit pentru transpunerea Directivei (UE) 2015/849.”


title: Decizia Comisiei din 27 februarie 2006 de constituire a Grupului de experți la înalt nivel privind bibliotecile digitale (Prezentul text anulează și înlocuiește textul publicat în Jurnalul Oficial L 46 din 16 februarie 2006, p. 32)

text:
Anunţ juridic important

|

32006D0178

Official Journal L 063 , 04/03/2006 P. 0025 - 0027 Official Journal L 118 , 08/05/2007 P. 0350 - 0352

		20060227Decizia Comisieidin 27 februarie 2006de constituire a Grupului de experți la înalt nivel privind bibliotecile digitale(Prezentul text anulează și înlocuiește textul publicat în Jurnalul Oficial L 46 din 16 februarie 2006, p. 32)(2006/178/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,întrucât:(1) Articolul 157 din Tratatul de instituire a Comunității Europene trasează Comunității și statelor membre sarcina de a garanta că există condițiile necesare pentru competitivitate în domeniul industriei comunitare. În conformitate cu articolul 151, Comunitatea contribuie la înflorirea culturilor statelor membre, în timp ce respectă diversitatea națională și regională și, în același timp, pune în evidență moștenirea culturală comună.(2) Comunicarea Comisiei "i2010 — O societate informațională europeană pentru creșterea economică și ocuparea forței de muncă" [1] a anunțat o inițiativă-fanion privind bibliotecile digitale.(3) Comunicarea Comisiei "i2010: biblioteci digitale" [2] (denumită în continuare "comunicarea") a anunțat constituirea Grupului de experți la înalt nivel privind bibliotecile digitale, care va consilia Comisia cu privire la modul cel mai potrivit de abordare a provocărilor organizaționale, juridice și tehnice la nivel european.(4) Cartea albă privind politica europeană de comunicare [3], adoptată de Comisie la 1 februarie 2006, menționează rolul esențial pe care bibliotecile digitale îl pot avea pentru a asigura cetățenilor europeni acces gratuit la informațiile privind Europa prin intermediul tehnologiilor informației.(5) Grupul trebuie să contribuie la realizarea unei viziuni strategice comune pentru bibliotecile digitale europene.(6) Grupul trebuie să fie alcătuit din experți cu o calificare superioară și competență în domeniul bibliotecilor digitale, numiți în funcție de competențele personale.(7) Prin urmare, este necesar să se constituie "grupul de experți la înalt nivel privind bibliotecile digitale" și să se precizeze mandatul și structura acestuia,DECIDE:Articolul 1Se înființează, pe lângă Comisie, "Grupul de experți la înalt nivel privind bibliotecile digitale", denumit în continuare "grupul".Articolul 2MisiuneaComisia poate consulta grupul referitor la orice problemă legată de punerea în aplicare a inițiativei privind bibliotecile digitale, astfel cum a fost prevăzută de comunicare.Atribuțiile grupului sunt:- să recomande Comisiei modul cel mai potrivit de abordare a provocărilor organizaționale, juridice și tehnice la nivel european;- să contribuie la realizarea unei viziuni strategice comune pentru bibliotecile digitale europene.Articolul 3Componența. Numirea(1) Directorul general al DG Societate informațională și media sau reprezentantul acestuia are obligația să numească membrii grupului. Aceștia sunt numiți în calitate de experți de nivel înalt cu competență în domeniul bibliotecilor digitale.(2) Grupul este compus din cel mult 20 de membri.(3) Se aplică următoarele dispoziții:- Membrii sunt numiți în funcție de competența personală în calitate de experți de nivel înalt în domeniul bibliotecilor digitale și trebuie să facă recomandări Comisiei, independent de orice influență exterioară.- Membrii sunt numiți astfel încât să se asigure, în limita posibilului, un echilibru adecvat în ceea ce privește:- competențele;- originea geografică;- sexul.- Grupul include experți din următoarele categorii:- organizații de stocare a informației (biblioteci, arhive, muzee);- autori, editori și furnizori de conținut informațional;- industria tehnologiei informației și comunicării (de exemplu, motoare de căutare, furnizori de tehnologie);- organizații științifice și de cercetare, sfera academică.- Membrii nu pot desemna un supleant care să îi înlocuiască.- Membrii sunt numiți pentru un mandat de doi ani care poate fi reînnoit. Aceștia rămân în funcție până la înlocuire sau până la încheierea mandatului.- Membrii care nu mai sunt în măsură să contribuie eficient la dezbaterile grupului, cei care demisionează sau nu respectă condițiile prevăzute la prezentul alineat prima sau a cincea liniuță sau la articolul 287 din Tratatul de instituire a Comunității Europene pot fi înlocuiți pentru restul mandatului.- Membrii semnează în fiecare an un angajament prin care se obligă să acționeze în interesul public și o declarație care indică absența sau existența oricărui interes care le poate submina obiectivitatea.- Numele membrilor sunt publicate pe site-ul internet al DG Societate informațională și media. Numele membrilor sunt colectate, prelucrate și publicate în conformitate cu dispozițiile Regulamentului (CE) nr. 45/2001.Articolul 4Funcționarea(1) Grupul este prezidat de un reprezentant al Comisiei.(2) În acord cu Comisia, pot fi înființate subgrupuri care să examineze chestiuni specifice pe baza unui mandat stabilit de grup; acestea sunt dizolvate de îndată ce mandatul acestora este îndeplinit.(3) Reprezentantul Comisiei poate solicita participarea la dezbaterile grupului sau subgrupului a unor experți sau observatori cu competență specială într-un anumit subiect de pe ordinea de zi, în cazul în care acest lucru este util și/sau necesar.(4) Informațiile obținute în cadrul participării la dezbaterile grupului sau subgrupului nu pot fi divulgate atunci când Comisia constată că privesc chestiuni confidențiale.(5) Grupul și subgrupurile sale se reunesc, de obicei, la sediul Comisiei în conformitate cu procedurile și calendarul stabilit de aceasta. Comisia asigură servicii de secretariat. La reuniunile respective pot participa și alți funcționari ai Comisiei interesați de proceduri.(6) Grupul își adoptă regulamentul de procedură pe baza regulamentului standard de procedură adoptat de Comisie [4].(7) Comisia poate publica, în limba de origine a documentului în cauză, orice rezumat, concluzie, concluzie parțială sau document de lucru al grupului.Articolul 5Cheltuielile pentru reuniuniComisia poate rambursa cheltuielile de deplasare și de ședere ale membrilor, experților și observatorilor care privesc activitățile grupului în conformitate cu dispozițiile în vigoare în cadrul Comisiei. Membrii nu sunt remunerați pentru sarcinile îndeplinite.Articolul 6Intrarea în vigoareDecizia produce efecte de la data publicării în Jurnalul Oficial al Uniunii Europene. Aceasta se aplică până la 31 decembrie 2008. Comisia decide cu privire la o eventuală prelungire înainte de data menționată.Adoptată la Bruxelles, 27 februarie 2006.Pentru ComisieViviane RedingMembru al Comisiei[1] COM(2005) 229 final.[2] COM(2005) 465 final.[3] COM(2006) 35 final.[4] SEC(2005) 1004, Anexa III.--------------------------------------------------


title: 2012/95/Euratom: Decizia Consiliului din 19 decembrie 2011 privind programul specific pentru punerea în aplicare de către Centrul Comun de Cercetare, prin acțiuni directe, a Programului-cadru al Comunității Europene a Energiei Atomice pentru activități de cercetare și de formare în domeniul nuclear (2012-2013)

text:
               18.2.2012

               RO

               Jurnalul Oficial al Uniunii Europene

               L 47/40

         DECIZIA CONSILIULUI
   din 19 decembrie 2011
   privind programul specific pentru punerea în aplicare de către Centrul Comun de Cercetare, prin acțiuni directe, a Programului-cadru al Comunității Europene a Energiei Atomice pentru activități de cercetare și de formare în domeniul nuclear (2012-2013)
   (2012/95/Euratom)
   CONSILIUL UNIUNII EUROPENE,
   având în vedere Tratatul de instituire a Comunității Europene a Energiei Atomice, în special articolul 7,
   având în vedere propunerea Comisiei Europene prezentată după consultarea Comitetului Științific și Tehnic,
   având în vedere avizul Parlamentului European (1),
   având în vedere avizul Comitetului Economic și Social European (2),
   întrucât:

               (1)

               În conformitate cu Decizia 2012/93/Euratom a Consiliului din 19 decembrie 2011 privind Programul-cadru al Comunității Europene a Energiei Atomice pentru activități de cercetare și formare (2012-2013) (3) („Programul-cadru”), Programul-cadru urmează să fie pus în aplicare prin programe specifice care își definesc normele detaliate pentru punerea în aplicare, își stabilesc durata și prevăd mijloacele considerate necesare.

               (2)

               Programul-cadru cuprinde două tipuri de activități: acțiuni indirecte în domeniul cercetării privind energia de fuziune și în domeniul cercetării privind fisiunea, siguranța și protecția împotriva radiațiilor, precum și acțiuni directe care corespund activităților Centrului Comun de Cercetare („JRC”) în domeniul gestionării deșeurilor nucleare, al impactului de mediu și al siguranței și securității nucleare, în special în ceea ce privește evenimentele nucleare și ținând seama de lecțiile învățate din experiențele anterioare. Acțiunile directe ar trebui să fie puse în aplicare prin prezentul program specific.

               (3)

               JRC ar trebui să pună în aplicare activități de cercetare și formare profesională care urmează să fie desfășurate prin intermediul unor „acțiuni directe” în temeiul prezentului program specific.

               (4)

               La punerea în aplicare a misiunii sale, JRC ar trebui să furnizeze factorilor de decizie ai Uniunii sprijin tehnic și științific orientat către utilizator, asigurând sprijin pentru punerea în aplicare și monitorizarea politicilor existente și răspunzând cerințelor noilor politici. Pentru a-și îndeplini misiunea, JRC ar trebui să desfășoare activități de cercetare de cea mai înaltă calitate de nivel european, inclusiv prin menținerea propriului nivel de excelență științifică.

               (5)

               La punerea în aplicare a prezentului program specific, la nivelul Uniunii, accentul ar trebui pus pe promovarea mobilității și a formării cercetătorilor și pe promovarea inovării. În special, JRC ar trebui să pună la dispoziție programe corespunzătoare de formare în domeniul siguranței și securității nucleare.

               (6)

               Prezentul program specific ar trebui să fie pus în aplicare într-un mod flexibil, eficient și transparent, ținând seama de nevoile pertinente ale utilizatorilor JRC și ale politicilor Uniunii, precum și protejând, în același timp, interesele financiare ale Uniunii. Activitățile de cercetare desfășurate în cadrul programului specific ar trebui adaptate, dacă este cazul, la aceste nevoi și la evoluțiile științifice și tehnologice și ar trebui să aibă ca scop atingerea excelenței științifice.

               (7)

               Pentru punerea în aplicare a prezentului program specific, cooperarea în temeiul Acordului privind Spațiul Economic European sau în temeiul unui acord de asociere poate fi completată de cooperarea internațională cu țări terțe și cu organizații internaționale, în special în baza articolului 2 litera (h), a articolului 101 și a articolului 102 din tratat.

               (8)

               În cadrul activităților desfășurate în contextul extinderii și integrării, JRC are ca scop să promoveze integrarea organizațiilor și cercetătorilor din noile state membre în activitățile sale, în special pentru punerea în aplicare a componentelor științifico-tehnologice ale acquis-ului Uniunii, precum și o cooperare mai intensă cu organizațiile și cercetătorii din țările în curs de aderare și din țările candidate. De asemenea, ar trebui avută în vedere o deschidere treptată către țările învecinate, în special pe temele prioritare ale politicii europene de vecinătate.

               (9)

               JRC ar trebui să genereze în continuare resurse suplimentare prin activități competitive. Printre acestea se numără participarea la acțiunile indirecte ale Programului-cadru, activitățile pentru terțe părți și, în mai mică măsură, valorificarea proprietății intelectuale.

               (10)

               Ar trebui să se asigure, într-un mod eficace și ușor de folosit, o gestiune financiară solidă a prezentului program specific și a punerii în aplicare a acestuia, asigurându-se, în același timp, securitatea juridică și accesibilitatea rezultatelor programului pentru toți participanții, în conformitate cu Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (4) și cu Regulamentul (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a Regulamentului (CE, Euratom) nr. 1605/2002 al Consiliului privind regulamentul financiar aplicabil bugetului general al Comunităților Europene (5).

               (11)

               Ar trebui luate măsuri corespunzătoare – proporționale cu interesele financiare ale Uniunii – pentru a monitoriza atât eficacitatea sprijinului financiar acordat, cât și eficacitatea cu care sunt utilizate aceste fonduri, în vederea prevenirii neregulilor și fraudei. Ar trebui făcute demersurile necesare pentru recuperarea fondurilor pierdute, plătite necuvenit sau utilizate incorect, în conformitate cu Regulamentul (CE, Euratom) nr. 1605/2002, Regulamentul (CE, Euratom) nr. 2342/2002, Regulamentul (CE, Euratom) nr. 2988/95 al Consiliului din 18 decembrie 1995 privind protecția intereselor financiare ale Comunităților Europene (6), Regulamentul (Euratom, CE) nr. 2185/96 al Consiliului din 11 noiembrie 1996 privind controalele și inspecțiile la fața locului efectuate de Comisie în scopul protejării intereselor financiare ale Comunităților Europene împotriva fraudei și a altor abateri (7) și Regulamentul (CE) nr. 1073/1999 al Parlamentului European și al Consiliului din 25 mai 1999 privind investigațiile efectuate de Oficiul European de Luptă Antifraudă (OLAF) (8).

               (12)

               Comisia ar trebui să dispună la momentul oportun realizarea unei evaluări independente a activităților desfășurate în domeniile care intră sub incidența prezentului program specific.

               (13)

               Activitățile de cercetare desfășurate în cadrul prezentului program specific ar trebui să respecte principiile etice fundamentale, inclusiv principiile prevăzute de Carta drepturilor fundamentale a Uniunii Europene,

         ADOPTĂ PREZENTA DECIZIE:
   Articolul 1
   Se adoptă, pentru perioada 1 ianuarie 2012-31 decembrie 2013, programul specific pentru punerea în aplicare de către Centrul Comun de Cercetare („JRC”), prin acțiuni directe, a Programului-cadru al Comunității Europene a Energiei Atomice pentru activități de cercetare și de formare în domeniul nuclear (2012-2013), denumit în continuare „programul specific”.
   Articolul 2
   Programul specific stabilește activitățile aferente acțiunilor în domeniul nuclear ale JRC, pentru sprijinirea întregii game de acțiuni de cercetare desfășurate în cooperare transnațională în următoarele domenii tematice:

               (a)

               gestionarea deșeurilor nucleare, impactul lor asupra mediului și cunoștințele fundamentale aferente;

               (b)

               siguranța nucleară a sistemelor de reactoare relevante pentru Europa;

               (c)

               securitatea nucleară (inclusiv garanțiile nucleare, neproliferarea, combaterea traficului ilegal și criminalistica nucleară).

         Obiectivele și prezentarea în linii mari a activităților menționate la primul paragraf sunt prevăzute în anexă.
   Articolul 3
   În conformitate cu articolul 3 din Decizia 2012/93/Euratom, suma maximă pentru execuția programului specific este de 233 216 000 EUR.
   Articolul 4
   Toate activitățile de cercetare desfășurate în cadrul programului specific se realizează cu respectarea principiilor etice fundamentale.
   Articolul 5
   Programul specific este pus în aplicare prin acțiuni directe, astfel cum este stabilit în anexa II la Decizia 2012/93/Euratom.
   Articolul 6
   (1)   Comisia întocmește un program de lucru multianual pentru punerea în aplicare a programului specific, care să stabilească mai în detaliu obiectivele și prioritățile științifice și tehnologice prevăzute în anexă, precum și calendarul punerii în aplicare.
   (2)   Programul de lucru multianual ia în considerare activitățile de cercetare pertinente desfășurate de statele membre, de țările asociate și de organizațiile europene și internaționale. Programul de lucru se actualizează, dacă este cazul.
   Articolul 7
   Comisia dispune realizarea monitorizării, evaluării și analizei independente prevăzute la articolul 6 din Decizia 2012/93/Euratom, cu privire la activitățile desfășurate în domeniile care intră sub incidența programului specific.
   Articolul 8
   Prezenta decizie intră în vigoare în a treia zi de la data publicării în Jurnalul Oficial al Uniunii Europene.

      Adoptată la Bruxelles, 19 decembrie 2011.

            Pentru Consiliu

            Președintele

         M. KOROLEC

      (1)  Avizul din 15 noiembrie 2011 (nepublicat încă în Jurnalul Oficial). Aviz emis în cadrul unei proceduri consultative facultative.

      (2)  JO C 318, 29.10.2011, p. 127. Aviz emis în cadrul unei proceduri consultative facultative.

      (3)  A se vedea pagina 25 din prezentul Jurnal Oficial.

      (4)  JO L 248, 16.9.2002, p. 1.

      (5)  JO L 357, 31.12.2002, p. 1.

      (6)  JO L 312, 23.12.1995, p. 1.

      (7)  JO L 292, 15.11.1996, p. 2.

      (8)  JO L 136, 31.5.1999, p. 1.

      ANEXĂ

         PROGRAMUL SPECIFIC AL CENTRULUI COMUN DE CERCETARE

      1.   Obiectiv
      Obiectivul global al programului specific este să furnizeze sprijin științific și tehnic orientat către utilizator pentru politicile Uniunii în domeniul energiei nucleare și să îndeplinească obligațiile prevăzute în tratat. Pentru realizarea acestui obiectiv, cunoștințele, aptitudinile și competențele trebuie să fie actualizate în permanență, ca să ofere expertiza de ultimă oră necesară în domeniul siguranței reactorilor nucleari și în cel al garanțiilor nucleare și al securității.
      2.   Abordare
      Activitățile JRC în domeniul nuclear au ca scop îndeplinirea obligațiilor de cercetare și dezvoltare prevăzute de tratat și sprijinirea atât a Comisiei, cât și a statelor membre în domeniul garanțiilor, al neproliferării, al gestionării deșeurilor, al siguranței instalațiilor nucleare și ciclului de combustibil, al radioactivității în mediu și al protecției împotriva radiațiilor. Din perspectiva consolidării accentului pus pe siguranța nucleară care contribuie la reorientarea cercetării nucleare, domeniului neproliferării i se va acorda cea mai mare atenție posibilă.
      Pentru Programul-cadru, cercetarea și activitatea de sprijin vor continua să pună accentul pe:

                  (a)

                  gestionarea deșeurilor nucleare, impactul lor asupra mediului și cunoștințele fundamentale aferente;

                  (b)

                  siguranța nucleară a sistemelor de reactoare relevante pentru Europa;

                  (c)

                  securitatea nucleară (inclusiv garanțiile nucleare, neproliferarea, combaterea traficului ilegal și criminalistica nucleară).

            Mai mult, JRC își va consolida în continuare rolul ca punct de referință european pentru diseminarea informațiilor, formarea și educarea tinerilor oameni de știință.
      3.   Activități
      3.1.   Gestionarea deșeurilor nucleare, impactul lor asupra mediului și cunoștințele fundamentale aferente
      3.1.1.   Caracterizarea, depozitarea și eliminarea combustibilului uzat și a deșeurilor cu activitate ridicată
      Gestionarea combustibilului uzat și a deșeurilor nucleare cu activitate ridicată presupune prelucrarea, condiționarea, transportul, depozitarea intermediară și depozitarea geologică a acestora. Scopul final este să se prevină eliberarea de radionuclizi în biosferă pe durata tuturor acestor stadii, pe parcursul intervalului lor foarte lung de dezintegrare. Proiectarea, evaluarea și funcționarea sistemelor de bariere izolante artificiale sau naturale în intervalele de timp pertinente sunt esențiale pentru atingerea acestor obiective și depind, între altele, de comportamentul combustibilului și/sau al deșeurilor în mediul geologic. Astfel de studii sunt incluse în prezentul program specific.
      3.1.2.   Separare și transmutare
      Principala strategie avută în vedere pentru sistemele energetice nucleare include închiderea ciclului combustibilului nuclear, pentru a reduce radiotoxicitatea pe termen lung a deșeurilor nucleare și pentru a ameliora utilizarea sigură și eficientă a resurselor. Principalele provocări pentru acest concept rămân optimizarea tehnicilor de separare, pentru izolarea anumitor radionuclizi cu durată de viață lungă din combustibilul uzat, precum și fabricarea și calificarea de combustibili siguri și fiabili pentru transmutarea actinidelor. Lucrările experimentale realizate la JRC în privința separării includ activități de cercetare atât asupra dizolvării în apă, cât și a proceselor pirometalurgice (în medii sărate).
      3.1.3.   Cercetarea fundamentală cu privire la actinide
      Pentru a menține competențele și poziția fruntașă în domeniul tehnologiei nucleare civile, este esențial să se încurajeze cercetarea fundamentală interdisciplinară cu privire la materialele nucleare ca resursă care poate da naștere unor noi inovații tehnologice. Pentru aceasta, este necesar să se cunoască reacția la parametri termodinamici (de obicei extremi) a așa-numitelor „elemente 5f” (adică actinidele) și a compușilor lor. Din cauza bazei de date experimentale mici și a complexității intrinsece a modelizării, cunoștințele noastre actuale cu privire la aceste mecanisme sunt limitate. Cercetarea fundamentală cu privire la aceste aspecte este crucială pentru a înțelege comportamentul acestor elemente și pentru a rămâne în avangarda fizicii contemporane a materiei condensate. Evoluțiile din domeniul simulării și modelizării avansate vor fi valorificate pentru a spori la maximum impactul programelor experimentale.
      Programul de cercetare fundamentală al JRC privind actinidele va rămâne în avangarda fizicii și chimiei actinidelor, principalul scop fiind punerea la dispoziția oamenilor de știință din universități și centre de cercetare a unor instalații experimentale de nivel mondial. Acestea le vor permite să investigheze proprietățile materialelor pe bază de actinide, pentru a-și încheia educația și a contribui la progresele științelor din domeniul nuclear.
      3.1.4.   Date nucleare
      Proiectele propuse de arzătoare de actinide minore și conceptele avansate de producere a energiei nucleare fac necesare noi date nucleare care să aibă o acuratețe mult mai mare. Calitatea datelor experimentale este un aspect esențial pentru a avea standarde de siguranță mai bune și marje de eroare reduse și, prin urmare, pentru a obține rentabilitatea noilor sisteme de reactori proiectate și construite. Fișierele de date utilizate de întreprinderi și de laboratoarele de cercetare, inclusiv cele ale Agenției pentru Energie Nucleară (AEN), trebuie să fie complete, exacte și validate prin proceduri bine definite de asigurare a calității.
      JRC va produce date necesare la nivel internațional și, de asemenea, va continua exploatarea în condiții de siguranță a acceleratorilor liniari GELINA și Van de Graaff.
      3.1.5.   Aplicații în domeniul medical pe baza cercetării nucleare
      O nouă terapie împotriva cancerului, denumită „terapie alfa direcționată”(targeted alpha therapy – TAT), valorifică proprietățile fizice unice ale radiației de particule alfa (în special energia ridicată a acesteia și lungimea redusă a traiectoriei sale în țesuturile umane) pentru a ținti și distruge selectiv celulele bolnave, menajând țesutul sănătos din jur. Aceste tehnici pot fi folosite la tratarea cancerului și a bolilor infecțioase.
      JRC, în strânsă colaborare cu organizațiile naționale, va sprijini în continuare dezvoltarea TAT, punând un accent deosebit pe procesele alternative de producere a emițătorilor alfa și pe testarea radiobiologică a biomoleculelor marcate radioactiv, evaluând eficiența și fezabilitatea acestora și punând aceste noi aplicații la dispoziția spitalelor și a industriei farmaceutice, pentru a fi a fi puse în aplicare.
      3.1.6.   Monitorizarea radioactivității din mediu
      În titlul II capitolul 3 din tratat se prevede stabilirea unor standarde de siguranță de bază pentru protecția sănătății lucrătorilor și a populației împotriva pericolelor pe care le prezintă radiațiile ionizante. Articolele 31-38 din tratat prevăd reguli referitoare la rolul statelor membre și al Comisiei în ceea ce privește protecția sănătății umane, controlarea nivelurilor de radioactivitate din mediu, eliberarea în mediu și gestionarea deșeurilor nucleare. Acesta va include, de asemenea, aspecte-cheie referitoare la gestionarea accidentelor. În temeiul articolului 39 din tratat, JRC oferă Comisiei sprijin pentru îndeplinirea acestei sarcini.
      Având în vedere noile limite privind prezența radionuclizilor în apa potabilă și în ingredientele alimentare, JRC va elabora tehnici analitice și va produce materialele de referință corespunzătoare. Se vor organiza comparații între laboratoarele de monitorizare ale statelor membre, pentru a se evalua comparabilitatea datelor de monitorizare raportate în temeiul articolelor 35 și 36 din tratat și pentru a sprijini armonizarea sistemelor de monitorizare a radioactivității cu materialele de testare de referință.
      3.1.7.   Gestionarea cunoștințelor, formare și educație
      Este important să menținem și să aprofundăm cunoștințele în materie ale noilor generații de oameni de știință și ingineri din domeniul nuclear, prin diseminarea experimentelor, rezultatelor, interpretărilor și competențelor dobândite în programe de cercetare și aplicate.
      JRC va contribui la punerea rapidă la dispoziție a acestor cunoștințe, la organizarea lor corespunzătoare și la documentarea lor adecvată, precum și la sprijinirea activităților de învățământ superior din Europa, atât pentru reactoarele aflate în funcțiune, cât și pentru reactoarele inovatoare din generația VI. Mai mult, JRC va dezvolta Observatorul european al resurselor umane din domeniul nuclear pentru a analiza tendințele din Europa și a furniza sprijin științific pentru conceperea politicilor Uniunii. De asemenea, JRC va contribui în continuare la îmbunătățirea comunicării pe teme nucleare, în special în ceea ce privește acceptarea de către opinia publică și, la nivel mai global, pe teme legate de strategii de sensibilizare generală cu privire la aspecte legate de domeniul energetic. Lunga experiență și capacitățile unice de măsurare a datelor nucleare reprezintă, de asemenea, o oportunitate excelentă de educare și formare a oamenilor de știință și a inginerilor din domeniul nuclear, completând educația primită în mediul universitar prin acordarea accesului pentru activități practice la instalațiile nucleare.
      3.2.   Siguranța nucleară
      3.2.1.   Siguranța reactoarelor nucleare
      Pentru a menține și a îmbunătăți nivelul de siguranță al centralelor nucleare, trebuie extinse și validate metodologii avansate și rafinate de evaluare a siguranței, precum și instrumentele analitice corespunzătoare. În cadrul JRC se desfășoară investigații experimentale punctuale având ca scop să îmbunătățească gradul de înțelegere a fenomenelor și proceselor fizice subiacente, pentru a permite validarea și verificarea evaluărilor deterministice și probabilistice ale siguranței, bazate pe modelizarea avansată a proceselor în instalații (reactivitate și termohidraulică), a componentelor supuse sarcinilor operaționale/uzurii și a factorilor umani și organizaționali. De asemenea, JRC va continua să joace un rol central în instituirea și funcționarea Centrului european pentru schimburi de experiență operațională, în beneficiul tuturor statelor membre. JRC va furniza rapoarte tematice cu privire la anumite aspecte legate de instalații și va facilita diseminarea și punerea în aplicare eficientă a feedback-ului de experiență operațională, în vederea îmbunătățirii siguranței centralelor nucleare, atât în beneficiul tuturor organismelor de reglementare europene, cât și pentru a minimiza probabilitatea accidentelor nucleare. JRC va organiza programe de cercetare pentru a sprijini elaborarea cerințelor de siguranță, precum și a unor metode avansate de evaluare pentru sistemele de reactoare relevante pentru siguranța nucleară. Acesta va include, de asemenea, aspecte-cheie ale cercetării privind dezafectarea reactoarelor și infrastructura acestora (metodologii, formare, bază științifică).
      3.2.2.   Siguranța combustibilului nuclear în reactoarele operaționale din Uniune
      Reactoarele cu apă ușoară din generațiile II și III vor funcționa probabil pe parcursul întregului secol XXI. Pentru a maximiza siguranța acestora, trebuie să se asigure o înțelegere mai bună a comportamentului în reactor al sistemului de bare de combustibil (combustibil și teacă), în special în contextul programelor de extindere a duratei de exploatare, cuprinzând condițiile de exploatare normală, incidentele și accidentele. Principalele două aspecte ale acestei cercetări sunt integritatea mecanică a barelor de combustibil pe parcursul duratei de viață a reactorului și reacția combustibilului la condițiile tranzitorii (inclusiv în condiții de accident grav la reactor, mergând până la topirea miezului reactorului).
      În fine, experimentele și teoriile legate de mecanisme fizice și chimice bine definite trebuie încorporate în modele la mai multe scale și, în cele din urmă, în coduri de performanță a combustibilului.
      Cercetarea JRC se va dedica, de asemenea, îmbunătățirii valorii de referință experimentale pentru comportamentul combustibililor UO2 și MOX la un grad ridicat de ardere.
      3.2.3.   Exploatarea în condiții de siguranță a sistemelor energetice nucleare avansate
      Noile concepte de reactoare care prevăd un grad sporit de siguranță, garanții și durabilitate sunt considerate o nouă temă de cercetare în întreaga lume, în special în cadrul Forumului Internațional Generația IV (GIF). Statele membre au acordat JRC un mandat să acționeze ca agentul de punere în aplicare pentru participarea Comunității la GIF. În această calitate, JRC va coordona în continuare contribuțiile europene (prin acțiuni directe sau indirecte sau prin intermediul statelor membre) la diversele proiecte GIF.
      Studiile realizate în laboratoarele JRC tratează în principal aspectele legate de siguranță ale noului design inovator și ale ciclurilor inovatoare ale combustibililor, în special caracterizarea, testele de iradiere și examinarea postiradiere a noilor tipuri de combustibili, precum și caracterizarea și calificarea materialelor inovatoare pentru structuri și teci. Mai mult, în prezent se desfășoară studii cu privire la cerințele de siguranță pentru noua generație de reactoare și evaluarea obiectivă a sistemelor nucleare relevante. Scopul este să se sprijine crearea unei abordări europene comune în privința evaluării siguranței noului design inovator. În acest sens se va urmări obiectivul sinergiilor cu SNETP, după caz.
      3.3.   Securitatea nucleară
      3.3.1.   Garanții nucleare
      Datorită rolului sporit pe care îl deține energia nucleară în cadrul producției de energie electrică din Europa și din lume, manipularea de materiale nucleare în ciclul de combustibil crește continuu. Pentru a preveni orice deturnare a acestor materiale de la utilizarea cărora le sunt destinate, este esențial să existe un sistem solid și fiabil de garanții nucleare și neproliferare. Sunt necesare în continuare ameliorări și inovații tehnice pentru a pune în aplicare politica de garanții, aflată în evoluție. În prezent, provocarea o reprezintă punerea în aplicare a unui grad sporit de automatizare și a unor instrumente mai bune de analiză a informațiilor, pentru a se reduce atât volumul de muncă al inspectorilor, cât și sarcina impusă industriei nucleare. Noi abordări inovatoare în ceea ce privește garanțiile se vor aplica de asemenea sistemelor de reactoare relevante pentru Europa și ciclurilor de combustibil aferente.
      3.3.2.   Protocol adițional
      Protocolul adițional are ca scop să prevină apariția operațiunilor nucleare nedeclarate. Punerea sa în aplicare necesită o serie de tehnici diferite de (sau mai evoluate decât) cele folosite la verificarea evidenței materialelor nucleare. Se anticipează un volum de muncă sporit pentru verificarea integralității declarațiilor, ceea ce va necesita mai multă muncă de cercetare și dezvoltare cu privire la metodele de detectare a programelor clandestine, în unele cazuri prin utilizarea acelorași tehnici folosite în criminalistica nucleară. Vor fi necesare eforturi majore pentru ameliorarea metodelor de analiză a urmelor de particule în scopul verificării activităților declarate sau al detectării activităților nedeclarate.
      3.3.3.   Colectarea de informații din surse cu acces liber (open-source) cu privire la neproliferarea nucleară
      În vederea sprijinirii serviciilor Comisiei și a colaborării cu AIEA și cu autoritățile statelor membre, JRC va continua să colecteze și să analizeze, în mod sistematic, informații dintr-o diversitate de surse (internet, literatură de specialitate, baze de date) cu privire la aspecte legate de neproliferarea nucleară. Aceste informații vor fi folosite la întocmirea de rapoarte de țară pentru a monitoriza îndeaproape evoluția activităților nucleare și importul și/sau exportul de tehnologie și echipamente nucleare directe și cu utilizare dublă în anumite țări. Pe lângă aceasta, JRC va urmări evoluția tehnică a regimurilor de control al exporturilor și va furniza sprijin tehnic serviciilor relevante ale Comisiei.
      3.3.4.   Combaterea traficului ilegal cu materiale nucleare, inclusiv analiza de criminalistică nucleară
      Motivele de îngrijorare generate de traficul ilegal cu materiale nucleare și cu alte materiale radioactive, proliferarea riscurilor asociate cu acesta și amenințarea terorismului nuclear impun adoptarea unui set de măsuri de prevenire, detectare și reacție. Securitatea nucleară atrage o atenție din ce în ce mai mare la toate nivelurile, de la inițiative internaționale (Inițiativa globală pentru combaterea terorismului nuclear, Inițiativa de securitate împotriva proliferării, Rezoluția CSONU 1540 etc.) la cooperare multilaterală și evoluții tehnice. Formarea personalului este de o importanță primordială pentru punerea în aplicare a măsurilor de securitate nucleară. JRC împărtășește statelor membre și organizațiilor internaționale experiența și expertiza sa în domeniul nuclear în general și în domeniul securității nucleare în special.
      În acest scop, trebuie create sau îmbunătățite diferite programe de formare, iar modulele de formare aferente trebuie produse sau actualizate. JRC urmează să înființeze un Centru european de formare în domeniul securității, care se va axa inițial pe securitatea nucleară și radiologică.
      4.   Aspecte de ordin etic
      În cadrul punerii în aplicare a prezentului program specific și în cadrul activităților de cercetare care decurg din acesta trebuie respectate principiile etice fundamentale. Printre acestea se numără principiile consacrate în Carta drepturilor fundamentale a Uniunii Europene.
      În conformitate cu principiul subsidiarității și dată fiind diversitatea de abordări existente în Europa, participanții la proiectele de cercetare trebuie să respecte legislația, reglementările și normele etice în vigoare în țările în care se va desfășura activitatea de cercetare. În orice caz, se aplică dispozițiile interne și niciun tip de cercetare interzisă într-un anumit stat membru sau altă țară nu va fi finanțat din fonduri Euratom în statul membru sau țara respectivă.
      Atunci când este cazul, cei care desfășoară proiecte de cercetare trebuie să solicite aprobarea comitetelor relevante de etică de la nivel național sau local, înainte de a demara activitățile. De asemenea, Comisia va examina sistematic, din punct de vedere etic, propunerile care tratează aspecte sensibile din punct de vedere etic sau în cazul cărora aspectele etice nu au fost tratate în mod adecvat. În anumite cazuri, se poate realiza o examinare etică în cursul punerii în aplicare a unui proiect.
      Articolul 13 din Tratatul privind funcționarea Uniunii Europene impune Uniunii și statelor membre să respecte pe deplin cerințele de bunăstare a animalelor atunci când formulează și pun în aplicare politicile Uniunii, inclusiv în domeniul cercetării.


title: 2012/401/UE: Decizia Consiliului din 10 iulie 2012 privind poziția care urmează să fie adoptată de Uniunea Europeană în cadrul Comitetului mixt al SEE referitor la o modificare a Protocolului 31 la Acordul privind SEE, privind cooperarea în domenii specifice în afara celor patru libertăți

text:
               18.7.2012

               RO

               Jurnalul Oficial al Uniunii Europene

               L 188/6

         DECIZIA CONSILIULUI
   din 10 iulie 2012
   privind poziția care urmează să fie adoptată de Uniunea Europeană în cadrul Comitetului mixt al SEE referitor la o modificare a Protocolului 31 la Acordul privind SEE, privind cooperarea în domenii specifice în afara celor patru libertăți
   (2012/401/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 189, coroborat cu articolul 218 alineatul (9),
   având în vedere Regulamentul (CE) nr. 2894/94 al Consiliului din 28 noiembrie 1994 privind normele de aplicare a Acordului privind Spațiul Economic European (1), în special articolul 1 alineatul (3),
   având în vedere propunerea Comisiei Europene,
   întrucât:

               (1)

               Acordul privind Spațiul Economic European (2) („Acordul privind SEE”) a intrat în vigoare la 1 ianuarie 1994.

               (2)

               În conformitate cu articolul 98 din Acordul privind SEE, Comitetul mixt al SEE poate decide să modifice, printre altele, Protocolul 31 la acest acord.

               (3)

               Protocolul 31 la Acordul privind SEE conține dispoziții și măsuri privind cooperarea în domenii specifice în afara celor patru libertăți.

               (4)

               Este necesar să se extindă cooperarea dintre părțile contractante la Acordul privind SEE în vederea includerii Regulamentului (UE) nr. 911/2010 al Parlamentului European și al Consiliului din 22 septembrie 2010 privind Programul european de monitorizare a Pământului (GMES) și exploatarea sa inițială (2011-2013) (3).

               (5)

               Prin urmare, Protocolul 31 la Acordul privind SEE ar trebui modificat în consecință.

               (6)

               Poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

         ADOPTĂ PREZENTA DECIZIE:
   Articolul 1
   Poziția care urmează să fie adoptată de Uniunea Europeană în cadrul Comitetului mixt al SEE referitor la modificarea propusă a Protocolului 31 la Acordul privind SEE se bazează pe proiectul de decizie a Comitetului mixt al SEE, atașat la prezenta decizie.
   Articolul 2
   Prezenta decizie intră în vigoare la data adoptării sale.

      Adoptată la Bruxelles, 10 iulie 2012.

            Pentru Consiliu

            Președintele

         V. SHIARLY

      (1)  JO L 305, 30.11.1994, p. 6.

      (2)  JO L 1, 3.1.1994, p. 3.

      (3)  JO L 276, 20.10.2010, p. 1.

      PROIECT
      DECIZIA NR. …/2012 A COMITETULUI MIXT AL SEE
      din
      de modificare a Protocolului 31 la Acordul privind SEE, privind cooperarea în domenii specifice în afara celor patru libertăți
      COMITETUL MIXT AL SEE,
      având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European (denumit în continuare „Acordul privind SEE”), în special articolele 86 și 98,
      întrucât:

                  (1)

                  Protocolul 31 la Acordul privind SEE a fost modificat prin Decizia nr. …/… a Comitetului mixt al SEE din … (1).

                  (2)

                  Un sistem complex de monitorizare a Pământului are o importanță majoră pentru gestionarea durabilă a Europei de Nord și a zonei arctice.

                  (3)

                  Norvegia a contribuit la dezvoltarea Programului european de monitorizare a Pământului (GMES), atât în cadrul celui de-al Șaptelea program-cadru al Comunității Europene pentru activități de cercetare, de dezvoltare tehnologică și demonstrative (2007-2013), cât și în calitate de membru al Agenției Spațiale Europene.

                  (4)

                  Este necesar să se extindă cooperarea dintre părțile contractante la Acordul privind SEE în vederea includerii Regulamentului (UE) nr. 911/2010 al Parlamentului European și al Consiliului din 22 septembrie 2010 privind Programul european de monitorizare a Pământului (GMES) și exploatarea sa inițială (2011-2013) (2).

                  (5)

                  Protocolul 31 la Acordul privind SEE ar trebui modificat în consecință pentru ca această cooperare extinsă să poată fi realizată începând cu 1 ianuarie 2012,

            ADOPTĂ PREZENTA DECIZIE:
      Articolul 1
      Articolul 1 din Protocolul 31 la Acordul privind SEE se modifică după cum urmează:

                  1.

                  Alineatul (6) se înlocuiește cu următorul text:
                  „(6)   Evaluarea și coordonarea majoră a activităților întreprinse în temeiul programelor-cadru pentru acțiunile Uniunii în domeniul cercetării și dezvoltării tehnologice menționate la alineatele (5), (8a), (8c), (9) și (10) fac obiectul procedurii prevăzute la articolul 79 alineatul (3) din acord.”

                  2.

                  După alineatul (8b), se inserează următorul alineat:

                              „(8c)

                                          (a)

                                          Începând de la 1 ianuarie 2012, statele AELS participă la activitățile care pot fi generate de următorul act legislativ al Uniunii:

                                                      —

                                                         32010 R 0911: Regulamentul (UE) nr. 911/2010 al Parlamentului European și al Consiliului din 22 septembrie 2010 privind Programul european de monitorizare a Pământului (GMES) și exploatarea sa inițială (2011-2013) (JO L 276, 20.10.2010, p. 1).

                                          (b)

                                          Statele AELS contribuie financiar la activitățile menționate la litera (a) în conformitate cu articolul 82 alineatul (1) litera (a) și cu Protocolul 32 la acord.

                                          (c)

                                          Statele AELS participă pe deplin, fără a avea însă drept de vot, în cadrul tuturor comitetelor Uniunii care asistă Comisia Europeană în gestionarea, dezvoltarea și punerea în aplicare a activităților menționate la litera (a), și anume Comitetul GMES, Consiliul pentru securitatea sistemelor GNSS europene și Forumul utilizatorilor.

                                          (d)

                                          Prezentul alineat nu se aplică Liechtensteinului.

                                          (e)

                                          În ceea ce privește Islanda, prezentul alineat se suspendă până la decizia contrară a Comitetului mixt al SEE.”

            Articolul 2
      Prezenta decizie intră în vigoare în ziua următoare datei la care s-a efectuat ultima notificare către Comitetul mixt al SEE, prevăzută la articolul 103 alineatul (1) din Acordul privind SEE (3).
      Se aplică de la 1 ianuarie 2012.
      Articolul 3
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

         Adoptată la …, …

               Pentru Comitetul mixt al SEE

               Președintele

               Secretarii Comitetului mixt al SEE

         (1)  JO L …

         (2)  JO L 276, 20.10.2010, p. 1.

         (3)  [Nu au fost semnalate obligații constituționale.] [Au fost semnalate obligații constituționale.]